Source: http://www.legex.ro/Ordin-261-2010-113109.aspx
Timestamp: 2020-07-05 15:37:09+00:00
Document Index: 18387594

Matched Legal Cases: ['articolul 1', 'articolul 2', 'articolul 12', 'articolul 12', 'articolul 19', 'Articolul 19', 'articolul 19', 'articolul 20', 'articolul 231', 'articolul 232', 'Articolul 232', 'articolul 24']

Ordinul 261/2010 | Legislatie gratuita
Ordin 261 2010 modifica Ordin 252 2009
Ordin 261 2010 completeaza Ordin 252 2009
Ordinul Nr.261 din 02.12.2010
privind modificarea şi completarea anexei la Ordinul viceprim-ministrului, ministrul administraţiei şi internelor, interimar, şi al ministrului finanţelor publice nr. 252/2.917/2009 pentru aprobarea Schemei de ajutor de stat acordat operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie
ACT PUBLICAT ÎN MONITORUL OFICIAL NR. 863 din 23 decembrie 2010
Având în vedere prevederile art. >17 alin. (3) din Ordonanţa de urgenţă a Guvernului nr. 103/2010 pentru rectificarea bugetului de stat pe anul 2010,în temeiul art. 7 alin. (4) din Ordonanţa de urgenţă a Guvernului nr. 30/2007 privind organizarea şi funcţionarea Ministerului Administraţiei şi Internelor, aprobată cu modificări prin Legea nr. 15/2008, cu modificările şi completările ulterioare, şi al art. 10 alin. (4) din Hotărârea Guvernului nr. 34/2009 privind organizarea şi funcţionarea Ministerului Finanţelor Publice, cu modificările şi completările ulterioare,ministrul administraţiei şi internelor şi ministrul finanţelor publice emit următorul ordin: Articolul IAnexa la Ordinul viceprim-ministrului, ministrul administraţiei şi internelor, interimar, şi al ministrului finanţelor publice nr. 252/2.917/2009 pentru aprobarea Schemei de ajutor de stat acordat operatorilor economici care prestează serviciul de interes economic general de producere, transport, distribuţie şi furnizare a energiei termice în sistem centralizat către populaţie, publicat în Monitorul Oficial al României, Partea I, nr. 715 din 23 octombrie 2009, cu modificările şi completările ulterioare, se modifică şi se completează după cum urmează: 1. La articolul 1 alineatul (1), după litera c) se introduce o nouă literă, litera d), cu următorul cuprins: d)Ordonanţei de urgenţă a Guvernului nr. 103/2010 pentru rectificarea bugetului de stat pe anul 2010. 2. La articolul 2, după litera g) se introduce o nouă literă, litera h), cu următorul cuprins: h)Ordonanţa de urgenţă a Guvernului nr. 103/2010. 3. La articolul 12 alineatul (2), după litera e) se introduce o nouă literă, litera f), cu următorul cuprins: f)alocarea de sume de la bugetul de stat, prin bugetul Ministerului Administraţiei şi Internelor, în scopul achitării obligaţiilor restante către Societatea Naţională de Transport Feroviar de Marfă «C.F.R. Marfă» - S.A., conform art. 17 din Ordonanţa de urgenţă Guvernului nr. 103/2010. 4. La articolul 12, alineatul (5) se modifică şi va avea următorul cuprins:(5) Ajutorul de stat acordat sub forma măsurilor prevăzute la alin. (2) lit. c)-f) are în vedere acoperirea tuturor costurilor generate de prestarea serviciului de interes economic general. 5. La articolul 19, alineatul (1) se modifică şi va avea următorul cuprins: Articolul 19(1) Valoarea totală estimată a ajutorului de stat care va fi acordat în cadrul prezentei scheme este de 11.221.556.735 lei. 6. La articolul 19, după alineatul (4) se introduce un nou alineat, alineatul (5), cu următorul cuprins:(5) Ajutorul de stat reglementat de Ordonanţa de urgenţă a Guvernului nr. 103/2010 se acordă în anul 2010 în sumă de 90.261.735 lei. 7. La articolul 20, după alineatul (2) se introduce un nou alineat, alineatul (3), cu următorul cuprins:(3) Beneficiază de prevederile Ordonanţei Guvernului nr. 103/2010 un număr de 5 operatori economici. 8. După articolul 231 se introduce un nou subcapitol, subcapitolul X.32, cu un nou articol, articolul 232, cu următorul cuprins: X.32. Procedura de implementare pentru măsurile de ajutor de stat prevăzute de Ordonanţa de urgenţă a Guvernului nr. 103/2010 Articolul 232 (1) Repartizarea sumei de 90.261.735 lei pe unităţi administrativ-teritoriale se aprobă prin hotărâre a Guvernului.(2) Suma de 90.261.735 lei se utilizează pentru achitarea obligaţiilor restante ale beneficiarilor, datorate Societăţii Naţionale de Transport Feroviar de Marfă «C.F.R. Marfă» - S.A.(3) Suma prevăzută la alin. (2) se utilizează de Societatea Naţională de Transport Feroviar de Marfă «C.F.R. Marfă» - S.A. exclusiv pentru achitarea obligaţiilor către bugetul de stat, bugetul Fondului naţional unic de asigurări sociale de sănătate, bugetul asigurărilor sociale de stat şi bugetul asigurărilor pentru şomaj.(4) Suma prevăzută la alin. (2) se gestionează de către unităţile administrativ-teritoriale, beneficiari şi Societatea Naţională de Transport Feroviar de Marfă «C.F.R. Marfă» - S.A., prin conturi distincte deschise la Trezoreria Statului. 9. La articolul 24, după alineatul (6) se introduce un nou alineat, alineatul (7), cu următorul cuprins:(7) Pentru a beneficia de măsurile cuprinse în Ordonanţa de urgenţă a Guvernului nr. 103/2010, pe lângă documentele prevăzute la alin. (2), potenţialii beneficiari depun înscrisuri din care să rezulte că operatorul economic înregistrează la data de 22 noiembrie 2010 obligaţii de plată către Societatea Naţională de Transport Feroviar de Marfă «C.F.R. Marfă» - S.A., neachitate până la data depunerii cererii. Articolul IIPrezentul ordin se publică în Monitorul Oficial al României, Partea I. Ministrul administraţiei şi internelor, Constantin-Traian Igaş Ministrul finanţelor publice, Gheorghe Ialomiţianu
COMENTARII la Ordinul 261/2010
Momentan nu exista niciun comentariu la Ordinul 261 din 2010
Alte acte pe aceeaşi temă cu Ordin 261/2010
Ordin 252 2009
pentru aprobarea Schemei de ajutor de stat acordat operatorilor economici care presteaza serviciul de interes economic general de producere, transport, distributie si furnizare a energiei termice în sistem centralizat catre populatie